અમેરિકાની યુનિયન બેન્કમાં કામ કરતા અને ગુજરાતના સુરતથી અમેરિકા સ્થાયી થયેલા દક્ષિણ ભારતીય પરિવાર લાપતા થયાની ઘટનામાં શોધખોળ દરમિયાન પરિવારની એક મહિલાની લાશ મળી આવી છે. ગુજરાતના સુરતમાં રહેતા તેમના પરિવારજનોએ જણાવ્યું હતું કે પોલીસની તપાસમાં તેમની કારના ટુકડા અને પુત્રીના વસ્ત્રો મળી આવ્યા હતા. ગુજરાતના સુરતના બાબુ સુબ્રહ્મણ્યમ થોટ્ટાપિલ્લઈના પુત્ર સંદીપ અમેરિકાની યુનિયન બેન્કમાં કાર્યરત છે. રજાઓમાં તેઓ પત્ની અને બે બાળકો સાથે કેલિફોર્નિયાના જંગલોમાં ગયા હતા પણ પાંચમી એપ્રિલથી તેમનો કોઈ સંપર્ક થઈ શક્યો નહોતો.